**H O T Ă R Î R E**

**cu privire la crearea Comisiei pentru gestionarea**

**patrimoniului public rămas în urma participării**

**Republicii Moldova la Expoziţia Mondială “Milano 2015”**

**nr.  din  2015**

\* \* \*

În temeiul art. 12 și 22 din Legea nr.64-XII din 31 mai 1990 cu privire la Guvern (republicată în Monitorul Oficial al Republicii Moldova, 2002, nr.131-133, art.1018), cu modificările şi completările ulterioare și în scopul gestionării eficiente a patrimoniului public rămas în urma participării Republicii Moldova în perioada 1 mai – 31 octombrie la Expoziţia Mondială “Milano 2015”, Guvernul

**HOTĂRĂŞTE:**

1. Se creează Comisia pentru gestionarea patrimoniului public rămas în urma participării Republicii Moldova la Expoziţia Mondială “Milano 2015” (în continuare –Comisia) şi se aprobă, conform anexei, componenţa nominală a acesteia.
2. Comisia va avea următoarele atribuții:
3. va decide referitor la utilizarea (transportarea, depozitarea, casarea, comercializarea) patrimoniului public rămas după închiderea Expoziției Mondiale “Milano 2015”;
4. va asigura, după caz, prin intermediul Organizaţiei de Atragere a Investiţiilor şi Promovare a Exportului din Moldova, realizarea acţiunilor prevăzute la lit.a), precum şi a acţiunilor privind organizarea şi desfăşurarea concursului de idei şi proiecte referitor la utilizarea proprietăţii rămase după închiderea Expoziţiei Mondiale “Milano 2015”.
5. În activitatea Comisiei pot fi atraşi, în caz de necesitate, reprezentanţi ai altor instituţii şi/sau ai mediului de afaceri.
6. Ședințele Comisiei se vor convoca după necesitate la solicitarea preşedintelui sau a unuia dintre membrii acesteia.
7. Se stabileşte că, în caz de eliberare a membrilor Comisiei din funcţiile deţinute, atribuţiile lor în cadrul acesteia vor fi exercitate de persoanele nou-desemnate în funcţiile respective, fără emiterea unei noi hotărîri de Guvern.
8. Controlul asupra executării prezentei hotărîri se pune în sarcina Ministerului Economiei.

|  |  |
| --- | --- |
| **PRIM-MINISTRU interimar** | **Gheorghe BREGA** |
| **Contrasemnează:** |  |
| **Viceprim-ministru,**  **ministrul economiei** | **Stephane Christophe BRIDE** |

Anexă

la Hotărîrea Guvernului

nr. din

**COMPONENŢA NOMINALĂ**

**a Comisiei pentru gestionarea patrimoniului public rămas în urma participării**

**Republicii Moldova la Expoziţia Mondială “Milano 2015”**

|  |  |
| --- | --- |
| BRIDE Stephane Christophe | – viceprim-ministru, ministru al economiei, preşedinte a Comisiei |
| ŞCOLA Dona | – director al Organizaţiei de Atragere a Investiţiilor şi Promovare a Exportului din Moldova, secretar al Comisiei |
| IURCU Vitalie | – viceministru al economiei |
| ULIANOVSCHI Tudor | – viceministru al afacerilor externe şi integrării europene |
| LOGHIN Vlad | – viceministru al agriculturii şi industriei alimentare |
| CĂRĂUŞ Maria | – viceministru al finanţelor |
| TARLEV Vitalie | – viceministru al tehnologiei informaţiei şi comunicaţiilor |
| ZOLOTCOV Anatolie | – viceministru al dezvoltării regionale și construcțiilor |
| ŞAROV Igor | – viceministru al culturii |
| DIDILICA Vladimir | – vicepreşedinte al Camerei de Comerţ şi Industrie |
| RUSU Stanislav | – director general adjunct al Agenţiei Turismului |
| SUSANU Angela | – Director adjunct al Agenției Proprietății Publice |